**KRÍZOVÝ PLÁN**

 **- TERÉNNE SLUŽBY A TERÉNNY VÝKON OPATRENÍ SPODaSK**

**V SÚVISLOSTI S PANDÉMIOU COVID – 19**

**Organizácia**:

Návrat o.z., Pluhová 1, 831 03 Bratislava, IČO 31746209

Centrum Návrat, Banská Bystrica, Nám. SNP 16; Centrum Návrat Žilina, Republiky 31 ;

Centrum Návrat Prešov, Svätoplukova 12

Centrum pre deti a rodiny, akreditovaný subjekt SPODaSK

**Nadriadení a tím pracovníkov pre zabezpečenie výkonu opatrení SPODaSK ako akreditovaný subjekt a ako centrum pre deti a rodiny v rámci vyhláseného stavu hospodárskej mobility a stavu karantény:**

Mgr. Marek Roháček, - 0907706522, marek.rohacek@navrat.sk štatutár

Mgr. Zuzana Nováková – 0903558627, zuzana.novakova@navrat.sk koordinátorka Bratislava

Mgr. Daniela Lieskovská – 0903775227, danka.lieskovska@navrat.sk koordinátorka Bratislava

Mgr. Dana Žilinčíková – 0905558193, danka.zilincikova@navrat.sk koordinátorka Banská Bystrica

Mgr. Denisa Ničíková – 0907135744, denisa.nicikova@navrat.sk koordinátorka Žilina

Mgr. Milada Bohovicová – 0907517626, milada.bohovicova@navrat.sk odborná garantka

Mgr. Alena Molčanová – 0918653818, alena.molcanova@navrat.sk koordinátorka Prešov

1. **Postup výkonu práce počas mimoriadnej situácie v súvislosti s COVID19**
* Pracovníci v rámci mimoriadnej situácie v súvislosti s COVID19 od 16.3.2020 realizujú výkon svojej práce ambulantne pokiaľ je to nevyhnutné (napr. Krízová intervencia), rovnako nevyhnutne sa realizujú výkony v teréne; pracovné činnosti pracovníci realizujú primárne nekontaktným spôsobom – s využitím predovšetkým on-line intervencií (prostredníctvom whatsapp, skype, messenger, viber, instagram, SMS, tel atď.) voči klientom, ktorým sa venovali pred vyhlásením mimoriadnej situácie, a tak pokračujú nepretržite v starostlivosti o klienta. Špeciálnu pozornosť je potrebné venovať individuálnym špecifikám klientov (napr. úzkostní klienti, depresívni, zvýšene agresívni, závislí, zanedbávanie či týrania v rodine atď.), aby v súčasnej vypätej situácii sme pomohli klientovi predísť sociálno-patologickým javom a negatívnym dopadom na život a zdravie detí, osôb so zdravotným postihnutím, seniorov a ďalších ohrozených skupín obyvateľstva.
* Pracovníci dodržiavajú všetky odporúčania a postupy práce, usmernenia hlavného hygienika atď., ktoré sú prílohou tohto dokumentu.
* Z dôvodu špecifických nárokov na materiálno-technické, personálne a organizačné zabezpečenie terénnej sociálnej služby v prípade domácej izolácie klienta v súvislosti s COVID-19 organizácia vykonávajúca terénne služby a/alebo výkon opatrení SPODaSK navyše:
* zmapuje situáciu klientov - vytipuje osamelo žijúcich klientov, ktorí nemajú rodinu, alebo rodina žije ďaleko a nemôže zabezpečiť starostlivosť po dobu prípadnej domácej izolácie,
* pripraví zoznamy a kontakty s potrebnými informáciami pre záchranárov,
* zmapuje a spíše rozsah nevyhnutnej starostlivosti, bez ktorej sa klient nezaobíde,
* v prípade rodín, ktoré môžu zabezpečiť starostlivosť o izolovaného klienta, sa s nimi dohodne na prevzatí starostlivosti v prípade nevyhnutnosti, ale vždy po konzultácii s príslušným RÚVZ,
* písomne informuje klientov, prípadne ošetrujúce a opatrujúce osoby, ako bude prebiehať poskytovanie služby v prípade obmedzenia prevádzky z dôvodu choroby / domácej izolácie personálu.
* Ak je nevyhnutne potrebné, aby zamestnanec išiel osobne ku klientovi (výkon krízovej intervencie alebo pomoc so zabezpečením základných životných potrieb v záujme ochrany života, zdravia a bezpečia detí, osôb so zdravotným postihnutím, seniorov a iných ohrozených skupín obyvateľstva a pod.) a sú ochranné osobné pracovné prostriedky (masky, rukavice, plášte, návleky, dezinfekcia) k dispozícii v domácnosti, tak klient v prítomnosti pracovníka terénnej služby a/alebo výkonu opatrení SPODaSK používa rúško, ak je to možné (ak nemá ťažkosti s dýchaním);
* Pracovník skontroluje, či a akým spôsobom u klienta sú zabezpečované základné úkony ako strava, dovoz obedov a nákupy, nevyhnutná osobná hygiena, zabezpečenie nevyhnutných liekov, základné nevyhnutné ošetrenie šatstva, upratovanie, chôdza podľa indikácie lekára (nevychádzať však mimo domácnosť),
* Pracovník zároveň poučí klienta, že na nákupy sa nepoužívajú opakovane tie isté tašky, nie je realizované veľké upratovanie, nesmie ísť do zariadení pedikúry, holičstvá, kaderníctva a pod., vyhýbať sa návštevám u lekára z dôvodu preventívnych prehliadok a uprednostniť elektronický recept v lekárni (v prípade potreby pracovník zabezpečí komunikáciu klienta s lekárom telefonicky a vybaví e-recept), ak je to potrebné a možné - k lekárovi alebo do lekárne uprednostní pracovník pomoc klientovi prepravou vlastným automobilom používaným na pracovné účely v zmysle podpísanej dohody o používaní osobného motorového vozidla v súlade so zákonníkom práce, tiež dovoz obedov vykonávaný bez kontaktu s klientom (výmena nosičov jedál pri dverách), obdobne sú zabezpečované nákupy
* V prípade pomoci odkázaným klientom (s ťažkým zdravotným postihnutím, seniorom) pracovník pomôže zabezpečiť dovoz stravy klientovi v prípade mimoriadnej situácie a ak klient si nevie zabezpečiť stravu sám alebo s pomocou rodiny. Manipulácia s táckami s jedlom má byť vykonávaná v 2 rukaviciach, obedár (resp. ideálne prenos obedov v jednorazových obedových boxoch) je prevážaný oddelene od ostatných nosičov jedál a je potrebné ho samostatne umývať a dezinfikovať podľa pracovných postupov zariadenia, ktoré má vypracované (RÚVZ je konzultant, ale postup pripraví príslušné zariadenie avšak ak nemajú postupy, RÚVZ pomôže pri ich vypracovaní).
* Úkony starostlivosti sú vykonávané v ochranných prostriedkoch (respirátor, ochranné okuliare, rukavice, prípadne jednorazový plášť), je dôležité, aby sa vykonávala hygienická dezinfekcia rúk dezinfekčným prostriedkom;
* Použité ochranné prostriedky pracovník aj klient musí dať do na to určenej špeciálnej tašky na nebezpečný odpad, ktorá je umiestnená v byte klienta pri vchodových dverách a označená ako biologický materiál. Likvidácia nebezpečného odpadu musí byť na denno-dennej báze, do spoločných kontajnerov odpadu patriacich k bytu klienta, v prípade podozrenia na ochorenie alebo samotného ochorenia COVID 19 kontaktuje pracovník príslušný RÚVZ, ktorý ho bude navigovať, ako má naložiť s týmto odpadom. Obdobne prebieha v takom prípade aj manipulácia s bielizňou.
* Poskytovateľ terénnej služby a/alebo CDR sú povinní zabezpečiť pracovníkom ochranné osobné prostriedky, ktoré im sú priebežne doručované, v prípade nedostatku si pracovník musí ochranné prostriedky zabezpečiť sám s tým, že následne ich zamestnávateľ preplatí do 2 mesiacov po predložení dokladu o nákupe a úhrade ochranných pomôcok.
1. **Postup pri podozrení na ochorenie COVID-19 v terénnej službe**
* V prípade, že pracovník terénnej služby a/alebo výkonu opatrení SPODaSK príde do kontaktu s klientom podozrivým na vírusové ochorenie COVID-19, a ak napriek povinným bezpečnostným opatreniam nedodržal pokyny a nemá osobné ochranné prostriedky, bezodkladne opustí priestory, v ktorých sa klient nachádza a s klientom komunikuje zo vzdialenosti väčšej ako 2 metre, alebo telefonicky.
* Pracovník sa vyhne kontaktu s ďalšími osobami, ak je to možné a bezodkladne informuje nadriadeného pracovníka a kontaktuje svojho všeobecného lekára pre dospelých alebo v prípade nedostupnosti príslušný RÚVZ (kontaktné telefónne čísla sú v odporúčaní, ktoré tvoria prílohu tohto dokumentu).
* V prípade, že je klient v domácej izolácii a nie je možné prerušiť starostlivosť o neho v domácnosti alebo výkon opatrení SPODaSK v rámci krízovej intervencie v záujme zachovania života, zdravia a bezpečnosti klienta, personál je vybavený jednorazovými pomôckami určenými pre prácu so suspektným alebo s potvrdeným ochorením COVID-19. Pracovník terénnej služby a/alebo výkonu opatrení SPODaSK je poučený podľa vnútorných predpisov organizácie a pokynov RÚVZ.
* Jednorazové pomôcky musia byť bezpečne likvidované ihneď po použití v nádobe na to určenej a označenej biologický odpad. Ak nie sú k dispozícii jednorazové pomôcky určené pre prácu s COVID-19 a nemožno tak zaistiť dostatočnú ochranu personálu, musí byť klient v spolupráci s RÚVZ a krajským operačným strediskom záchrannej zdravotnej služby odoslaný sanitkou vybavenou na prevoz infekčného pacienta do zdravotníckeho zariadenia a hospitalizovaný. Izoláciu klientov a pracovníkov sociálnej služby a/alebo výkonu SPODaSK a ďalších kontaktov vyhodnotí a usmerní príslušný RÚVZ.
* Izolovaní sú všetci pracovníci a ďalšie osoby, ktoré s chorým klientom prišli do kontaktu bez zodpovedajúcich ochranných prostriedkov, a to podľa pokynov RÚVZ v domácej izolácii alebo v zdravotníckom zariadení (podľa klinického stavu a sociálneho statusu domácnosti).
1. **Postup pri karanténe klienta v súvislosti s ochorením COVID-19 v terénnej službe**
* V prípade, že sa klient, členovia jeho rodiny alebo osada MRK/segregovanej lokality medzigeneračnej chudoby, v ktorej pôsobíme, nachádza v karanténe, zamestnanec nemôže vykonať výkon opatrení SPODaSK alebo terénnu sociálnu službu u tohto klienta osobne, ale kontaktuje sa s ním cez sociálne média a telefonicky, zistí stav, nutnosť krízovej intervencie alebo zabezpečenia lekárskej pomoci či civilnej obrany pre prípad obmedzeného prístupu k vode alebo v prípadne nenaplnenia či ohrozenia naplnenosti základných životných potrieb, prípadne kuratelu (príslušný UPSVR, odd.SPODaSK) v prípade týrania, zneužívania alebo zanedbávania predovšetkým dieťaťa, osoby so zdravotným postihnutím, seniora a tiež akékoľvek iného člena blízkej rodiny či osady MRK/segregovanej lokality medzigeneračnej chudoby.
* Ak identifikuje u klienta a jeho rodiny v karanténe potrebu ďalšej lekárskej pomoci alebo pomoci civilnej obrany, alebo kurately je pracovník povinný tak urobiť bezodkladne v záujme ochrany bezpečia, života a zdravia klienta a okamžite informovať o tejto situácii svojich nadriadených. Pracovník ostáva v kontakte s klientom až do doby príjazdu lekárskej pomoci alebo zložiek civilnej obrany tak, aby minimalizoval konflikty alebo zvýraznené panické symptómy či úzkosti z ťažkej životnej udalosti.
* S klientom je prerokovaný spôsob poskytovania starostlivosti a výkonu opatrení SPODaSK počas jeho domácej izolácie. Formalizovaná domáca starostlivosť nemôže byť poskytovaná, ak klient s mimoriadnym režimom (rozsah starostlivosti, používanie ochranných prostriedkov, používanie dezinfekcie) nesúhlasí alebo jeho rodina nevie zabezpečiť potrebnú starostlivosť pre klienta. V takom prípade má byť klient prevezený do zdravotníckeho zariadenia podľa vyššie uvedených inštrukcií, ktoré zabezpečí pracovník.
1. **Karanténa pracovníci**
* Každý pracovník je povinný okamžite a neodkladne informovať nadriadených (uvedení v úvode tohto dokumentu) v prípade, že je v karanténe, jeho blízky člen rodiny v domácnosti je chorý alebo sám má podozrenie alebo je sám chorý na COVID 19 a to telefonicky alebo písomne (SMS, email, sociálne médiá - pracovné skupiny),
* následne postupuje v zmysle usmernení a pokynov hlavného hygienika (ktoré sú súčasťou odporúčaní v prílohe tohto krízového plánu) a informuje svojho obvodného lekára, kontaktuje infolinku a podrobí sa vyšetreniu.
* Následne informuje svojich nadriadených o výsledkoch vyšetrenia a postupu v súvislosti s pracovno-právnym vzťahom so zamestnávateľom (nástup na PN, OČR).
* Zástup práceneschopného pracovníka určia nadriadení iným práceschopným pracovníkom z najbližšej vzdialenosti pôsobenia tohto pracovníka na PN, OČR.

V Bratislave, 20.4.2020

Vypracoval: Mgr. Marek Roháček